De Kleine Herberg | LekkeSlaap
De Kleine Herberg is 'n selfsorg-eenheid in Vierlanden in Durbanville. Die omgewing was oorspronklik die spilpunt van vroeë ontdekkingreisigers en is nou 'n prentjiemooi gegoede gebied in die Noordelike Voorstede van Kaapstad. Dit is ideaal vir sakereisigers en vakansiegangers.
Die kothuis het 1 dubbelkamer met 'n koningingrootte-bed wat oorgetrek is met gehalte linne, 'n volledige en suite-badkamer met 'n bad en aparte stort, 'n leefarea met 'n dubbelslaapbank en 'n TV met sekere DStv-kanale. Daar is ook 'n eetarea met 'n etenstafel met sitplek vir 4, en 'n kombuis wat toegerus is met 'n yskas, mikrogolfoond, oond met 'n vierplaatstoof, broodrooster, elektriese ketel, eetgerei en breekware. Vir ekstra gerief is 'n wasmasjien, strykyster en strykplank en WiFi ook beskikbaar.
Buite is daar parkeerplek van die straat af en braaigeriewe. Braaipakke, slaaie en souse kan voorsien word mits dit voor die tyd gereël word.
Durbanville bied 'n verskeidenheid uitstekende restaurante en koffiewinkels. Die bestuur sal jou graag raad gee en besprekings namens jou maak. Nabygeleë besienswaardighede sluit in: Tygervallei-winkelsentrum, Durbanville-wynroete, Durbanville Privaat Hospitaal, Durbanville Gholfbaan en Durbanville Natuurreservaat.